**A maffiától a spagettiig a napsütötte Toszkánában**

2025.júllius 14-21-ig vettem részt az Erasmus + 2024-1-HU01-KA121-SCH-000205361számú projektjének keretében Firenzében az Europass Teacher Academy Intensive English Course and CLIL for Teachers elnevezésű 6 napos képzésén. Az iskola épülete kiváló helyen volt, az órákra indulva és ott végezve az utca végén mindig a Dóm kupolájának pazar látványa fogadott. A képzés leírása nyelvgyakorlást és mindennapi tanításban alkalmazható módszereket igért, de ennél sokkal többet adott. 12 fős csoportunk , melybe 5 országból érkeztünk megismerte az olasz történelmet, kultúrát, szokásokat a nagyvárosokat fókuszba állítva. A Firenze, Nápoly, Róma, Milánó, Palermo múltjához és jelenéhez kapcsolódó szövegek, versek, gondolatok angol nyelvű egyéni, csoportos és páros feldolgozása különböző módszertani fogásokkal történt , emellett filmekkel (Keresztapa és Sophia Loren),zenékkel(Maneskin és Pavarotti),nyelvtörőkkel, játékokkal bővítette tudásunkat trénerünk. Megtanultuk tipikus olasz ételek receptjeit (kávé,pizza, rizottó,spagetti), relaxációs gyakorlatok során alkotás közben összekapcsoltuk a képzőművészetet a zenével. Sheila Corwin (thank You for everything!) kiváló felkészültségű, dinamikus, segítőkész, vidám kurzusvezetőként hamar csapattá kovácsolt minket, így szívesen és szabadon végeztük a rengeteg és változatos kooperatív feladatot, vagy éppen szerepjátékot a commedia dell ’arte műfajában. De ezen túl minden nap megtudtuk, mit nézzünk meg Firenzében és környékén, hol a legfinomabb a gelato, hol együnk pizzát, hol találunk igazi sziciliai arancinit és cannolit…Az iskola a kiválóan felépített kurzuson kívül szabadidős lehetőségeket is kínált, így részt vehettem a Chianti borvidékre vezető túrán és egy olasz főzőiskolában is, ahol saját csoporttársaimon kívül más kurzusok résztvevőivel is találkoztunk. Nehéz szívvel búcsúztam Firenzétől, Toszkánától, az olasz történelemtől és a sokszínű kultúrától.

Honlapunk : <https://gyakorlo.uni-eszterhazy.hu/>

 

 